
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ, ESANČIŲ ŠAKIUOSE, V. KUDIRKOS G. 96-4, PRIVATIZAVIMO
2014 m. sausio 30 d. Nr. T-6
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 17 straipsnio 2 dalies 1 punktu, Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo (Žin., 1992, Nr. 14-378; 2002, Nr. 116-5188) 12 straipsnio 2 dalies 3 punktu ir Vyriausybės 2001 m. rugpjūčio 21 d. nutarimu Nr. 1013 (Žin., 2001, Nr. 73-2580) patvirtintos Savivaldybės (valstybės) gyvenamųjų patalpų ir pagalbinio ūkio paskirties pastatų privatizavimo (pardavimo) ir lėšų, gautų už privatizuojamas (parduodamas) gyvenamąsias patalpas ir pagalbinio ūkio paskirties pastatus, apskaitos ir naudojimo tvarkos aprašo 3 punktu, nusprendžia:


1. Parduoti Loretai Vasiliauskienei gyvenamąsias patalpas – butą Nr. 4 (bendras plotas 37,93 kv. m, unikalus numeris 8494-8011-8017:0005), esantį Šakiuose, V. Kudirkos g. 96, už 15000,00 (penkiolika tūkstančių) litų.

2. Įgalioti rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartį ir perdavimo-priėmimo aktą.


3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

